lflage/wiki-talks huggingface dataset:
Беседа:Блато (река в България)

message: Струва ми се, че реката погрешно е сложена в кат. „Реки в София“. Доколкото виждам, не минава през града. Град София и Столична община не са ли различни? Както гледам, в Столична община е дори язовир Искър, но никой на казва, че той е в София, нито че село Железница е в София, както и свързаното с реката село Мрамор. Самата дума село означава, че не е в град София, съответно и реката, минаваща през него, не минава през града. Някой може ли да погледне по-подробно картите? --Randona.bg (беседа) 19:54, 13 януари 2024 (UTC)
replies: text: Почти си права.  Требич е квартал на София и граничи с реката, а зоната между самия квартал и Околовръстното, която е на отсрещния бряг, също е в землището на София (според кадастъра). --Спас Колев (беседа) 07:53, 14 януари 2024 (UTC)
replies: text: : Аха. Все пак мисля, че не е редно да я слагаме в категория „Реки в София“, защото е заблуждаващо – все пак читателите (всъщност според мен всеки) под град София разбират града, а не нещо в землището на края на кадастралния план, в полето. Река у поле, тъй да се каже, а не у градо . Същото може би е и с река Искър; в статията тук пише, че „преминава покрай източните квартали Горубляне, Димитър Миленков, Абдовица и Враждебна на София“. Би ли погледнал и тя ли е на края на кадастралния план? --Randona.bg (беседа) 11:32, 14 януари 2024 (UTC)
replies: text: :: Самите Абдовица и Димитър Миленков са на източния бряг. Да не говорим за Кремиковци и Сеславци, които също формално са квартали. --Спас Колев (беседа) 20:56, 14 януари 2024 (UTC)
thread_title:  В София
Беседа:Elementor

message: В 08:25, 13 януари 2024 потребител е оспорил без допълнителна агрументация значимостта на статията за един от най-популярните конструктори на уеб страници - Elementor.
Sulitzer2 (беседа) 13:51, 14 януари 2024 (UTC)
replies: text: Аргументация е нужна за значимостта, а не за липсата ѝ. Посочените в момента източници за особена значимост не са задоволителни - интервю със собственика и съобщение в местно издание за откриване на нов офис. --Спас Колев (беседа) 13:55, 14 януари 2024 (UTC)
replies: text: :Сред посочените източници са изданието Business Insider и WordPress.org, настрана от обективната фактология и милионите потребители, които използват софтуерния продукт. Кое точно не придава нужната "особена значимост"? Посочете ми колко и какви следва да са източниците за особена значимост, тъй като наистина става дума за продукт, за който могат да се изведат хиляди източници. Обръщам Ви внимание, че собственикът не е един, а съобщението за откриване на местен е офис е част от историята на компанията - създател.

text: :Моля, обърнете внимание на източниците, без да коментирате казионно и ако ще ги анализирате, направете нов опит, като включите всички указани референции.  Sulitzer2 (беседа) 06:32, 15 януари 2024 (UTC)
thread_title:  Значимост
Беседа:Балкански езиков съюз

message: Уместна ли е думата "съюз" в заглавието на статията? Съюзът предполага обща цел, общи усилия. А тук става дума за съвсем друго нещо. На много места в "Уикипедия", където има препратки към тази статия, пише "балканска езикова среда", което е далеч по-точно название. Предлагам заглавието да се промени на "Балканска езикова среда".
91.139.213.126 06:56, 15 януари 2024 (UTC)
thread_title:  Уместно ли е заглавието?
Беседа:Езиков съюз

message: Уместна ли е думата "съюз" в заглавието на статията? Съюзът предполага обща цел, общи усилия. А тук става дума за съвсем друго нещо. На много места в "Уикипедия", където има препратки към статията "Балкански езиков съюз", пише "балканска езикова среда", което е далеч по-точно название. Предлагам заглавието да се промени на "Езикова среда".91.139.213.126 06:58, 15 януари 2024 (UTC)
replies: text: Става въпрос за утвърден термин. Няма значение дали е смислово коректен или не. Сале (беседа) 11:09, 15 януари 2024 (UTC)
thread_title:  Уместно ли е заглавието?
Беседа:Помпа

message: Здравейте, според мен тази статия трябва да бъде сврързана с английската статия
https://en.wikipedia.org/wiki/Pump, тъй като тя е обща, за всички видове помпи.
А статията Помпа (ръчна), е грешно свързана, тя е само за специален вид помпи (ръчна бутална помпа, един от многото видове). 
Тя отговаря по скоро на https://en.wikipedia.org/wiki/Hand_pump. Braun100 (беседа) 11:18, 15 януари 2024 (UTC)
replies: text: Braun100, съгласен съм въпреки че това може би трябваше да го напишете на Беседа:Помпа (ръчна). Там пък като че ли името е добре да се смени на „Ръчна помпа“. Ще ги оправя в Уикиданни. Сале (беседа) 11:21, 15 януари 2024 (UTC)
thread_title:  Грешни МЕП
Чернова беседа:Розмари Де Мео

message: Здравейте,
Опитах се да публикувам статия, но стои в Чернови. Как мога да разбера какво трябва да коригирам или какъв е проблемът, за да не може да се публикува?
Благодаря и поздрави,
Силвия Tristapki (беседа) 10:44, 16 януари 2024 (UTC)
replies: text: Здравейте,

text: Вярвам, че ще намерите отговор на отправения въпрос, след като се запознаете с помощните страници в раздела с водещите принципи (енциклопедичност, неутралност, възможност за проверка, без оригинални изследвания, биографии на живи хора) и в раздела с препоръки за съдържанието (започвайки от политиката за конфликт на интереси) на Уикипедия, както и с помощната страница Какво не е Уикипедия.

text: Накратко, на първо време статията се нуждае от преработване по такъв начин, че да не звучи като рекламен материал, а като енциклопедична статия (в съответствие с горните принципи и препоръки).

text: Пишете отново, след като направите съответните промени и прецените, че статията отговаря на политиките, правилата и принципите на Уикипедия, или ако се нуждаете от помощ :) ~ Pelajanela // беседа 12:12, 16 януари 2024 (UTC)
replies: text: :Готово. Luxferuer (беседа) 12:37, 22 май 2024 (UTC)
thread_title:  Чернова
Чернова беседа:Гръмотевичните котки: Тътен!

message: Хора, вече оправих тази статия с моите способности за правописа. Моля ви да я върнете към нормалното, защото искам да я спася и затова беше създадена неправилно, преди да я преместите в чернова! Krisi tranchev.1999 (беседа) 16:14, 16 януари 2024 (UTC)
thread_title:  Оправих статията
Беседа:Снежанка (Снежното момиче)

message: Това отвсякъде е оригинално изследване.
Някакви идеи за по коректно заглавие? Може тази да се премести като Снежанка а пък другата да е с пояснение (приказен персонаж)? Сале (беседа) 10:38, 17 януари 2024 (UTC)
replies: text: Или тази на Снежанка (руски фолклор)? Другата трябва да е по-поулярната. --Спас Колев (беседа) 15:07, 17 януари 2024 (UTC)
replies: text: :Всъщност, да не само по препратките, но и в текстовете тази от приказката и филмите се споменава много по-често. Сале (беседа) 17:42, 17 януари 2024 (UTC)
thread_title:  Снежното момиче
Беседа:Читалище (1870 – 1875)

message: Има списание „Читалище“ и към 1942 г. Идеологист (беседа) 12:11, 17 януари 2024 (UTC)
replies: text: Общо 4. 1. 1911 - 1943, 2. 1925 (Русе), 3. 1927 - 1938 (Хасково). -- Мико (беседа) 13:07, 17 януари 2024 (UTC)
thread_title:  Читалище 1942
Беседа:Убийство на консулите в Солун

message: Премахнах първият и вторият абзац и искам да обясня промените:
1) "водена насила, за да бъде потурчена за ханъма",  "отвлечена за потурчване българска девойка"  - не. Стефана до последно не се отказва от това да стане мюсюлманка, даже и след убийствата на консулите. Още повече, че тази информация също присъства в английската версия на сайта.
2) "Стефана се развиква за помощ" - според едни източници, да, тя се развиква, но според други майка й. Мисля, че е важно тази информация да присъства в Уикипедия. Така се показват и двете страни и не мисля, че има POV.
3) източникът Страници от българската история. Очерк за ислямизираните българи и националновъзродителния процес е просто ... дори не знам защо тази книга изобщо се използва като източник. Затова реших да цитирам Торуноглу (който без това е цитиран и тук, и в английския вариант) + да добавя нов източник (БАН)
4) думи като "фанатизирани", "кадъна/ханъма" звучат повече от неловко в сайт, който твърди че е свободна енциклопедия. Kessarevo (беседа) 23:16, 17 януари 2024 (UTC)
replies: text: Върнах версията, подкрепена с източници. Там така пише - фанатизирани. Отделно, кадъна е много по-точен термин от жена - не знам с какво Ви обижда терминът кадъна, но той съществува и си е напълно уместен в която и да е енциклопедия. Имайте предвид, че добавеният от Вас източник беше некоректно цитиран - статията беше без страница, а в линка си има страници. Поиграх си да го цитирам конкретно - хубаво е ако искате да преразкажете събитията по него, но ще Ви помоля да не триете абзаците с източници, а да допишете. Може да обсъдим премахване на конкретни неща, но трябват по-конкретни аргументи от „не знам защо“.—Алиса Селезньова (беседа) 23:51, 17 януари 2024 (UTC)
replies: text: :Моята версия също е подкрепена с източници, не е нещо, което съм си измислила. А използваният източникът Страници от българската история. Очерк за ислямизираните българи и националновъзродителния процес е книга, създадена с пропаганда цел. "Кадъна" е неправилна дума, защото в английската версия не откривам някъде да се говори за кадъни. Не е уместно да се използват архаизми в научни статии, освен ако това не се изисква, иначе стилът е нисък и звучи все едно е взето от разговор на пенсионери в селска кръчма. Виж, за ханъма бих била по-съгласна, богата туркиня ще рече, но кадъна не е нищо повече освен побългарената версия на турското кадън, т.е. жена. Изключвам другото й значение, защото в този случай не се употребява с него. Kessarevo (беседа) 00:35, 20 януари 2024 (UTC)
thread_title:  Енциклопедия
Беседа:Никола Бунев

message: , Никола Бунев (1887 – ?), женен за Анна Захова Манова (?), с нея имат шест деца: Борис Бунев (1895 – 1967), Лазар (? – 1928), Еленка, Мара Бунева (1902 – 1928), Надежда (? – 1928) и Вера Бунева-Николова, женена за Георги Николов (1906 – 1997), с който имат син Борис. Ана-Мария Бунева е внучка на Борис Бунев. --Протогер (беседа) 05:32, 19 януари 2024 (UTC)
replies: text: На кого е внучка Ана-Мария от двамата Борисовци? -- Мико (беседа) 11:40, 21 януари 2024 (UTC)
thread_title:  Родословие
Беседа:Ени махала (Орляшко)

message: Strezov's reference is about the settlement of Geni Mahale in the area of Djumaya, near the current Lithotopos dam. The settlement of Geni Mahale near Strymoniko (Orlyak) is a different settlement. Serresmap (беседа) 16:05, 20 януари 2024 (UTC)
replies: text: , thanks a lot for catching the mistake. Can you point exactly where the village was and was it renamed? The Djumaya one I mean. -- Мико (беседа) 13:15, 23 януари 2024 (UTC)
replies: text: :@Мико according to this WWI trench map, Geni Mahale of Djumaya district was in 41.0128787, 23.2711305 approximate area. Τhe exact location is unknown, as the area changed radically in the '30s, with the creation of the artificial Lake Kerkini. Τhe settlement was already abandoned before the '20s and wasn't renamed. Serresmap (беседа) 13:34, 23 януари 2024 (UTC)
replies: text: :: - But these are the coordinates of the mountain village. -- Мико (беседа) 13:46, 23 януари 2024 (UTC)
replies: text: :::@Мико I copied the wrong coordinates from my browser, sorry! Τhese are the correct ones: 41.14689, 23.22832 Serresmap (беседа) 13:55, 23 януари 2024 (UTC)
replies: text: ::::Yes - thanks a lot.  -- Мико (беседа) 13:56, 23 януари 2024 (UTC)
thread_title:  Strezov refers to another settlement
Беседа:Стоян Чалъков (Воден)

message: , Стоян Чалъков, баща на Андрей Стоянов (1838 – 1910), който е баща на Николай Стоянов (1883 – 1968) и други, Стоян е баща и на Тръпче Стоянов (1833 – 1915), който е баща на Анна Кандиларова (1865 – 1941) и на Апостол Тръпчев. --Протогер (беседа) 08:05, 21 януари 2024 (UTC)
replies: text: Родоначалник е Тръпко Чалъков, който също си е за написване един ден. --Протогер (беседа) 08:11, 21 януари 2024 (UTC)
thread_title:  Родословие
Беседа:Михаил Мишайков

message: Май е син на Търпо. Тука е Михаил Т. Мишайков . Също и тука . Мико (беседа) 13:00, 21 януари 2024 (UTC)
Изобщо е възможно и Иван да е другият Иван. Тука обаче си е Иван Д.  -- Мико (беседа) 13:09, 21 януари 2024 (UTC)
thread_title:  Татко
Беседа:Влажен климат

message: А защо не влажен - гледам съвсем редовно си е влажен успоредно на латинизма  включително в монография . А и имаме Влажен субтропичен климат. Мико (беседа) 07:43, 22 януари 2024 (UTC)
thread_title:  Влажен
Категория беседа:Български имена

message: Как в категория за български имена попадат имена от еврейски, руски и гръцки произход? Разбирам за някои имена като българското Атанас и гръцкото Анастас, обаче да добавите имена като Аврам, Гаврил, Пантелей, Емилия и др. без да имат побългарен вариант в категория за български имена е грешно, и целия ни народ да е кръстен с тези имена, и тогава те ще си останат чужди. 37.63.0.216 16:11, 22 януари 2024 (UTC)
thread_title:  Парадокс
Беседа:Тополница (Валовищко)

message: Местя тука от беседат на Тополник
Нема го по картите там, където го дава Кънчов - на С от Липош и Тодорич. Почти сигурен съм, че е объркване с Тополница и трите турски Горна, Долна и Средна махала. Но Етнографията... Мико (беседа) 18:26, 21 януари 2024 (UTC)
replies: text: Не знам нищо за Тополник. И за мен е грешка. Явно е объркано със село Юруклери, (Юрушките махали).--Кочев (беседа) 19:21, 21 януари 2024 (UTC)

text: В Жива старина ги има - май по Кънчов. -- Мико (беседа) 20:48, 22 януари 2024 (UTC)
thread_title:  Тополник
Беседа:Де Стил

message: „Де Стил“ утвърдена форма в българската литература ли е? Фонетично би трябвало да се транскрибира с „Де Стейл“ или дори „Де Стайл“. --Спас Колев (беседа) 14:20, 23 януари 2024 (UTC)
thread_title:  Де Стил
Беседа:Света София (София)

message: Привет, искам да добавя информация за Апостол Георгие. Неговата страница вече е създадена и там може да се прочете за неговата рабора като първия свещенник на храма както и приносите му за неговата реставрация. https://bg.wikipedia.org/wiki/%D0%A7%D0%B5%D1%80%D0%BD%D0%BE%D0%B2%D0%B0:%D0%98%D0%BA%D0%BE%D0%BD%D0%BE%D0%BC_%D0%90%D0%BF%D0%BE%D1%81%D1%82%D0%BE%D0%BB_%D0%93%D0%B5%D0%BE%D1%80%D0%B3%D0%B8%D0%B5%D0%B2 Vassil Mladjov (беседа) 20:11, 23 януари 2024 (UTC)
thread_title:  Добавяне на Иконом Апостол Георгиев
Беседа:Вихрен (пещера)

message: Потребител:Randona.bg, дали пещерите Вихрен (пещера) и Казана имат нещо общо? Rumensz (беседа) 08:30, 9 януари 2024 (UTC)
replies: text: Благодаря, ще проверя в цитирания изключително подробен източник. Мисля, че са различни, но все пак. Randona.bg (беседа) 09:56, 9 януари 2024 (UTC)
replies: text: :Оказахте се прав. Сега пещера „Казана“ няма, но в миналото е имало една, почти като скална ниша, която при проучванията се оказва голяма - това е сегашната „Вихрен/Вихренска пропаст“. --Randona.bg (беседа) 10:11, 19 януари 2024 (UTC)
replies: text: :: Щом са едно и също - следва да се слеят и да имат един обект в Уикиданни, за което би помогнала Потребител:Алиса Селезньова, създател на "Казана". Rumensz (беседа) 09:33, 24 януари 2024 (UTC)
replies: text: :::Мисля, че е готово. Засега осатвих пренасочката от Казана, защото само към пещерата водят препратки, но винаги може да се изтрие или пренапише, ако друг обект се появи с по-голяма значимост.-- Алиса Селезньова (беседа) 15:59, 24 януари 2024 (UTC)
replies: text: ::::Предлагам „Казана“ да стане пояснителна страница, в която да са посочени 1. Казана като старо име на пещерата Вихрен, 2. Казана (заслон) - да води към Ел тепе (заслон) (едва сега открих, че го има, много липсва пренасочка при търсене като Казана), 3. Голям Казан и Малък Казан (Казаните). Само че много моля вие да го направите, защото никакви обяснения не проясняват хаоса в главата ми при пренасочванията и преименуванията :) --Randona.bg (беседа) 10:13, 27 януари 2024 (UTC)
replies: text: :::::Вече има пояснителна Казан (пояснение) - според мен горните могат да влязат там, а Казана да сочи към нея.-- Алиса Селезньова (беседа) 13:51, 31 януари 2024 (UTC)
thread_title:  Вихренски пещери?
Беседа:Шотландска клепоуха

message: Не съм познавач на котките като домашни любимци, но ми се струва да има многоезични препратки при обект https://www.wikidata.org/wiki/Q42636
Изглежда пренаписването на статията, а не изтриването ѝ, е същинският проблем в статията на български език. Zelenkroki (беседа) 03:22, 25 януари 2024 (UTC)
thread_title:  Обект в Уикиданни
Беседа:Митко Димитров

message: В линка от Гонг.бг е упоменато ,че опелото ще се извърши в храм Св.Георги.Този храм е в София 84.43.188.84 01:40, 26 януари 2024 (UTC)
replies: text: Не една църква се нарича „Свети Георги“, но по-същестевното е, че опелото не определя мястото на смъртта. Възможно е, например, да е починал в къща край града. --Спас Колев (беседа) 13:27, 26 януари 2024 (UTC)
replies: text: : Даже може да не е в околията на София, но да е бил транспортиран дотам за опелото и погребението.  --Ted Masters (беседа) 21:01, 26 януари 2024 (UTC)
thread_title:  Място на смъртта.
Беседа:Георги Бенковски

message: Разбирам, че по време на раждането му и смъртта му, българия е била част от османската империя. Но смятам, че не е правилно да се вписва за родно място Османска империя и лобното му място също ! Това са населени места в БЪЛГАРИЯ! Винаги са били в България! 37.63.0.253 14:12, 26 януари 2024 (UTC)
replies: text: Освен когато са били в Османската империя. Което е особено съществено за хора като Бенковски - това обстоятелство до голяма степен е определило живота им. --Спас Колев (беседа) 14:29, 26 януари 2024 (UTC)
thread_title:  Мястото на раждане на Георги Бенковски
Беседа:Св. св. Кирил и Методий (католическа църква в Свищов)

message: В Свищов има две едноименни църкви - православна  и католическа, тъй че трябва да се въведе разграничение още в заглавието.  Randona.bg (беседа) 22:09, 27 януари 2024 (UTC)
Isip2 westboro, названието на католическата с едно „свети“ ли е? Но дори да е така, пак ми се струва, че не би било достатъчно за разграничение. Може би Св. св.Кирил и Методий (Свищов, православна) и съоветно католическата? --Randona.bg (беседа) 22:20, 27 януари 2024 (UTC)
replies: text: Току що видях че името на католическия храм на сайта на епархията ЕНОРИЙСКИ ОБЩНОСТИ е „СВЕТИ СВЕТИ КИРИЛ И МЕТОДИ“. Isip2 westboro (беседа) 23:45, 27 януари 2024 (UTC)
replies: text: :Местя я по модела Свети Архангел Михаил (католическа църква във Варна), съотв. и тамошната православна, и съкратено (както са всички други с това име (Вж пояснит. стр.). --Randona.bg (беседа) 11:00, 28 януари 2024 (UTC)
thread_title:  Две църкви
Беседа:Хисар (Щип)

message: Използвам случая да попитам защо в текста на статията (а и другаде) се ползват означенията за метър "m" и хектар "ha", а не българските "м" и "ха"? Очевидно текстът е превод от друг език, но каква е политиката на българската Уикипедия по този въпрос? Bobbylon (беседа) 09:43, 28 януари 2024 (UTC)
replies: text: Пишем ги на латиница. Имаше огромни напоителни обсъждания, които доведохо до това, че това са международни единици, които имат само това изписване. -- Мико (беседа) 09:49, 28 януари 2024 (UTC)
replies: text: : Май не е единственото възможно, но това е официално приетото в България (например :s:Наредба за единиците за измерване). --Спас Колев (беседа) 13:42, 29 януари 2024 (UTC)
thread_title:  Мерни единици
Беседа:Зандан (Пулево)

message: Добре де, къде тогава е крепостта Маркова скала, описана от Васил Кънов и някои други изследователи. Тя би трябвало да се намира точно в този район. Да не би да става дума за един и същи обект?-- Кочев (беседа) 19:42, 28 януари 2024 (UTC)
replies: text: Идея немам. -- Мико (беседа) 21:13, 28 януари 2024 (UTC)
thread_title:  Маркова скала
Беседа:Мандал (град)

message: Има разлика между град Мандал (виж – :no:Mandal) и бившата община Мандал (виж – :no:Mandal (kommune)). Статията ни Мандал обединява и двете. Ако на някой му се занимава може за ги раздели. Rumensz (беседа) 07:53, 29 януари 2024 (UTC)
thread_title:  За град Мандал 

message: Специални:Diff/12131780.  Защо си заменил тиретата с дефиси, след като ги бях оправил? Carbonaro. (беседа) 23:01, 11 февруари 2024 (UTC)
thread_title:  Пунктуация
Беседа:Апел на Привременното българско управление в Македония

message: Димитър С.(Статев или Евстатиев) Стателов от Лясковец е стипендиант на Добродетелната дружина. Според Арсени Костенцев е брат на Константин Стателов. От 1874 г. учи в Загребското педагогическо училище, от 1875 г. учи в Историко - филологическия факултет на Пражкия университет, а на следната година се прехвърля в Лайпцигския университет където се дипломира през 1877 г., след което се завръща в България. Същият по нареждане на Комитета Единство през 1878 г. арестува заедно с другите софийски пратеници Димитър Попгеоргиев и така те временно застават начело на въстанието. Стателов наред с Калмиков и чужденците около него носел най-голяма вина за разстройството на въстанието и убийството на Стоян войвода. Jingiby (беседа) 09:26, 31 януари 2024 (UTC)
replies: text: Защо не го напишеш? --213.222.32.214 11:57, 31 януари 2024 (UTC)
replies: text: :Не се събира за отделна статия. Jingiby (беседа) 12:07, 31 януари 2024 (UTC)
thread_title:  Димитър Стателов от Лясковец
Беседа:Заблуда на комбинацията

message: Текущото заглавие ("Заблуда на комбинацията") е неправилно. "Комбинация" е математически термин с точно определено значение (има например комбинации, вариации и пермутации). В случая става въпрос за конюнкция, както личи и от английския термин, и от самото описание на заблудата.91.139.213.126 15:32, 31 януари 2024 (UTC)
thread_title:  Неправилно заглавие на статията
Беседа:Крум Янев

message: Сложих линк към фотоархива на БТА - няма ли как снимката там да се ползва в Уикипедия? PirinP (беседа) 16:52, 31 януари 2024 (UTC)
replies: text: * Източник: БТА

text: * Фотограф: Георги Викентиев

text: Накратко – не, освен ако не пишете на правоносителите и те не я качат в Общомедия със съответния лиценз.

text: ЗАПСП в правния портал ~ Pelajanela // беседа 18:01, 31 януари 2024 (UTC)
replies: text: :А някакъв договор между БТА и Уикипедия няма ли? PirinP (беседа) 09:55, 1 февруари 2024 (UTC)
replies: text: ::Директор дирекция за знание и култура „ЛИК“ в БТА

text: ::Ръководител отдел "Исторически архив" в БТА

text: ::Организатор отдел „Фото и видео архив“ в БТА

text: ::Вижте имена и данни за контакт в БТА / Контакти

text: ::Може би има смисъл да се опита – като за начало за конкретния случай ~ Pelajanela // беседа 12:42, 2 февруари 2024 (UTC)
replies: text: :::Т.е. кой трябва да им пише, за да пита? Не съм наясно, извинявайте, че така разпитвам... PirinP (беседа) 13:11, 2 февруари 2024 (UTC)
replies: text: ::::Който иска :))

text: ::::Вие попитахте за конкретна снимка/и – пишете на БТА, попитайте имат ли файлове на Крум Янев, които могат да публикуват под CC4.0, предложете им да качат в Общомедия (най-добре те да го направят – пробвайте с ваши собствени кадри, вижте стъпките, ще разберете защо е добре да са правоносителите)

text: ::::NB сигурно е излишно да го споменавам, но с уточнението, че който пита, пита/предлага за  публикуване в Общомедия и използване в проектите, вкл. Уикипедия, не от името на Уикипедия, Фондация Уикимедия и прочее. ~ Pelajanela // беседа 13:26, 2 февруари 2024 (UTC)
replies: text: :::::Ясно. Благодаря, ще се пробвам! PirinP (беседа) 13:44, 2 февруари 2024 (UTC)

text: :::::А къде мога да видя какво е СС4.0, щото сигурно ще ме питат? PirinP (беседа) 13:44, 2 февруари 2024 (UTC)
replies: text: ::::::4.0 Licenses 4.0 International

text: ::::::Commons Help Desk ~ Pelajanela // беседа 14:06, 2 февруари 2024 (UTC)
replies: text: :::::::Благодаря за насоките, много ми бяха полезни! PirinP (беседа) 14:08, 2 февруари 2024 (UTC)
thread_title:  БТА имат снимки, защо Уикипедия няма?